《过尉氏怀阮籍》
金朝·刘从益

朝来国门游，莫抵蓬池宿。有怀阮步兵，豪气无捡束。

啸歌陟高台，长风振林木。老眼何曾青，四海无一物。

万古留诗名，九原销醉骨。居然方丈家，惜也微瑕玉。

涂穷道不穷，先生安用哭。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。